钦定古今图书集成/明伦汇编/氏族典/第243卷 > 张昭远
## 钦定古今图书集成/明伦汇编/氏族典/第243卷 > 张昭远

按《宋史张昭远传》：“昭远字持正，沧州无棣人。父凝，殿
前都虞候，宁州防御使。契丹内寇，凝伏兵瀛州，陷围
中。昭远年十八，挺身掖出之，擢左班殿直。每出使还，
奏利害，多称旨，为忻州都巡检，改阁门祗候。天禧初，
除西上阁门副使，俄为河北缘边安抚副使，寻知瀛
州，改知雄州，徙鄜延路兵马钤辖，知成德军，迁四方”
馆使，擢捧日天武四厢都指挥使、知代州。召还，罢管
军，授左龙武军大将军，卒。